cyanic-selkie/wikianc huggingface dataset:
ওয়াল্টার গিফেন
আন্তর্জাতিক ক্রিকেট
১৮৮২-৮৩ মৌসুম থেকে ১৯০১-০২ মৌসুম পর্যন্ত ঘরোয়া প্রথম-শ্রেণীর অস্ট্রেলীয় ক্রিকেটে দক্ষিণ অস্ট্রেলিয়ার পক্ষে খেলেছেন। সমগ্র খেলোয়াড়ী জীবনে তিনটিমাত্র টেস্টে অংশগ্রহণ করার সুযোগ পেয়েছিলেন তিনি। ২৫ ফেব্রুয়ারি, ১৮৮৭ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে ওয়াল্টার গিফেনের। জানা যায় যে, শুধুমাত্র সহোদর জর্জ গিফেন বাহুতে আঘাত পেলে তিনি টেস্ট ক্রিকেট খেলার সুযোগ পেয়েছিলেন। নতুবা ওয়াল্টার গিফেন খেলার সুযোগ পেতেন না। ঐ সিরিজে তিনি ২, ০, ১, ৩, ৩ ও ২ রান তুলেছিলেন। এরফলে, টেস্ট ক্রিকেটের ইতিহাসে সর্বকালের বাজে টেস্ট ব্যাটসম্যান হিসেবে তাকে চিত্রিত করা হয়েছে।
ব্যক্তিগত জীবন
বিখ্যাত অস্ট্রেলীয় ক্রিকেট তারকা জর্জ গিফেন সম্পর্কে তার ভ্রাতা হন। ১৮৮৬ সালে একজোড়া দন্তযুক্ত চাকার মাঝখানে আটকে বামহাতের দুই আঙ্গুলের সম্মুখ ভাগ কেটে যায়। সাউথ অস্ট্রেলিয়া গ্যাস কোম্পানিতে প্রায় ৫০ বছর কর্মজীবন অতিবাহিত করেছেন ওয়াল্টার গিফেন।
২৮ জুন, ১৯৪৯ তারিখে ৮৭ বছর বয়সে অ্যাডিলেডের নর্থ আনলে এলাকায় ওয়াল্টার গিফেনের দেহাবসান ঘটে।
জপমালা
জপমালা, জপ মালা বা মালা (সংস্কৃত:  माला; অর্থ 'মালা') হল প্রার্থনা পুঁতি যা সাধারণত ভারতীয় ধর্মে যেমন হিন্দুধর্ম, জৈনধর্ম, শিখধর্ম ও বৌদ্ধধর্মে আধ্যাত্মিক অনুশীলনের (সাধনা) জন্য ব্যবহৃত হয় যা সংস্কৃত ভাষায় জপ নামে পরিচিত। এগুলি বিশ্বের বিভিন্ন ধর্মে ব্যবহৃত প্রার্থনার পুঁতির অন্যান্য রূপের মতো এবং কখনও কখনও ইংরেজিতে "জলামা" হিসাবে উল্লেখ করা হয়, যা খ্রিস্টান অনুশীলনের সাথে মিল প্রতিফলিত করে, ইসলামে "ধিকর পুঁতির" অনুরূপ। মালার প্রধান অংশ সাধারণত ১০৮ পুঁতি, যদিও অন্যান্য সংখ্যাগুলিও ব্যবহার করা হয়।উপরন্তু, প্রায়শই ১০৯ তম পুঁতি (প্রায়শই স্বতন্ত্র আকার বা রঙের) এবং/অথবা রেশমী ঝাপ্পা থাকে এবং কখনও কখনও অতিরিক্ত পুঁতি থাকে যা আলংকারিক হতে পারে বা বৃত্তাকার গণনার জন্য ব্যবহৃত হতে পারে। কোনো মন্ত্র বা কোনো দেবতার নাম বা নাম পাঠ, জপ বা মানসিকভাবে পুনরাবৃত্তি করার সময় গণনা রাখার জন্য মালা ব্যবহার করা হয়।
আল-ওসমানী মসজিদ
আল-ওসমানী মসজিদ ইন্দোনেশিয়ার উত্তর সুমাত্রার মেদানে অবস্থিত একটি মসজিদ। মেদান লাবুহান জেলায় অবস্থিত বলে মসজিদটি লাবুহান মসজিদ নামেও পরিচিত। মসজিদটি মেদান শহরের প্রায় ২০ কিলোমিটার উত্তরে পেকান লাবুহানের উপজেলা কেএল ইয়োস সুদারসো রোডে অবস্থিত। এই মসজিদের সামনে একটি স্কুল আছে, যেটির নাম ইয়াসপি স্কুল (ইসলামিক এডুকেশন ফাউন্ডেশন) এবং মসজিদের অদূরে পেকং লিমা নামে একটি চীনা মন্দির রয়েছে। মন্দিরের সামনের পথটি লাবুহান বাজার অভিমুখী নিয়ে যায়। আল-ওসমানী মসজিদ মেদান শহরের অন্যতম প্রাচীন মসজিদ।
আল-ওসমানী মসজিদ ১৮৫৪ সালে ৭ম ডেলি সুলতান, সুলতান ওসমান পারকাসা আলমের দ্বারা কাঠের উপাদান ব্যবহার করে নির্মাণ করা হয়। পরবর্তীতে ১৮৭০ থেকে ১৮৭২ সালে কাঠের তৈরি মসজিদটি সুলতান ওসমানের সন্তান সুলতান মাহমুদ পারকাসা আলম''' কর্তৃক স্থায়ী ভবন হিসেবে নির্মাণ করা হয় যিনি ডেলির অষ্টম সুলতান ছিলেন। ডান|থাম্ব|250x250পিক্সেল|১৯০০-১৯১৬ সালে তোলা মসজিদের ছবি এখন পর্যন্ত মসজিদটি, উপাসনার স্থান হিসেবে ব্যবহার করা ছাড়াও, স্মারক এবং ধর্মীয় ছুটি উদযাপন ও মেদানের উত্তরাঞ্চল থেকে আগত মক্কা তীর্থযাত্রীদের বাসস্থানের স্থান হিসেবেও ব্যবহার করা হত। এই মসজিদে পাঁচটি রাজকীয় কবরস্থানে টুয়াংকু পাংলিমা পাসুতান (ডেলির চতুর্থ সুলতান), তুয়াংকু পাংলিমা গেন্ডার ওয়াহিদ (ডেলির পঞ্চম সুলতান), সুলতান আমালুদ্দিন পেরকাসা আলম (ডেলির ষষ্ঠ সুলতান), সুলতান ওসমান পেরকাসা আলম এবং সুলতান মাহমুদ পারকাসা আলমকে সমাধিস্থ করা হয়েছে।
স্থাপত্য
নির্মাণকালে, কাঠের মূল উপাদান দিয়ে আল-ওসমানী মসজিদের পরিমাপ ছিল মাত্র ১৬ x ১৬ মিটার। ১৮৭০ সালে, ডেলির অষ্টম সুলতান মাহমুদ আল-রশিদ মসজিদটি ডাচ স্থপতি জিডি ল্যাঙ্গেরিস দ্বারা নতুনভাবে নকশা করেন। ইউরোপ এবং পারস্যের উপাদান সহ একটি স্থায়ী ভিত্তি তৈরি করার পাশাপাশি, এর আকার ২৬ x ২৬ মিটার পর্যন্ত প্রসারিত করা হয়। ১৮৭২ সালে মসজিদটির সংস্কার কাজ সম্পন্ন হয়।
মধ্যপ্রাচ্য, ভারতীয়, স্প্যানিশ, মালয় এবং চীনা মিশ্রিত মূল স্থাপত্যশৈলী হারানো ছাড়াই এই মসজিদ ভবনের বেশ কয়েকটি স্থাপত্যকার্য পুনরুদ্ধার করা হয়েছে।
চারটি দেশের স্থাপত্যের সংমিশ্রণের উপর ভিত্তি করে তৈরি, উদাহরণস্বরূপ মসজিদের চীনা শৈলীতে সুসজ্জিত দরজা, ভারতীয় দ্বারা সূক্ষ্ম ভবন খোদাই এবং ইউরোপীয় শৈলীতে স্থাপত্য ও মধ্যপ্রাচ্যের স্থাপত্যেড আদলে সূক্ষ্ম অলঙ্করণ। আড়ম্বরপূর্ণ অষ্টভুজাকৃতির তামার গম্বুজটি ভারতীয় শৈলীতে অনন্য। গম্বুজগুলো ২.৫ টন এর অনধিক ওজনের পিতল থেকে তৈরি করা হয়।
আল-ওসমানী মসজিদ প্রধানত মালয়দের গর্বের রঙ হলুদ ও সোনালি হলুদ রঙের, যা আড়ম্বর ও গৌরবকে নির্দেশ করে। এছাড়াও, সবুজ রঙের সাথে মিলিত হয়ে ইসলামী দার্শনিকশৈলী নির্দেশ করে।
৬৯৭
৬৯৭ গ্রেগরীয় বর্ষপঞ্জির একটি সাধারণ বছর।
সিদ্দিক (অভিনেতা)
সিদ্দিক (സിദ്ദിഖ്) হলেন একজন মালায়ালম চলচ্চিত্র অভিনেতা, প্রযোজক, এবং টেলিভিশন পরিচালক। তিনি হাস্যরস্যাত্মক চরিত্রে অভিনয়ের মাধ্যমে তার চলচ্চিত্র কর্মজীবন শুরু করেন এবং পরবর্তীতে বিভিন্ন ভূমিকায় অভিনয়ের মাধ্যমে সবার নজর কাড়েন।
কর্মজীবন
সিদ্দিক ১৯৮০ সালে একটি ছোট চরিত্রে অভিনয়ের মাধ্যমে চলচ্চিত্র কর্মজীবন শুরু করেন।
গাচ
অনারারি সায়েন্টিফিক অ্যাডভাইজরি গ্রুপ (Grupo Asesor Científico Honorario, সংক্ষিপ্ত নাম GACH) হল একটি উপদেষ্টা কমিটি যা এপ্রিল ২০২০ সালে উরুগুয়েতে কোভিড-১৯ মহামারীর প্রেক্ষিতে একটি সহায়তা গোষ্ঠী হিসাবে রাষ্ট্রপতি লুইস ল্যাকেলে পাউ দ্বারা তৈরি করা হয়েছিল।
১৭ এপ্রিল ২০২০-এ উরুগুয়েতে কোভিড সংক্রমণের সংখ্যা উল্লেখযোগ্যভাবে বেড়ে যাওয়ায় (৫০৮) রাষ্ট্রপতি ল্যাকেলে পাউ তাঁর প্রশাসনের সরকারকে পরামর্শ দেওয়ার পদ্ধতি এবং অধ্যয়ন সংজ্ঞায়িত করার জন্য বিশেষজ্ঞদের নিয়ে গঠিত গ্রুপ তৈরি করার সিদ্ধান্ত নেবার কথা ঘোষণা দেন। এর প্রধান বিশেষজ্ঞরা হলেন: ফার্নান্দো প্যাগানিনি, একজন গণিতবিদ, বৈদ্যুতিক প্রকৌশলী এবং ল্যাটিন আমেরিকান একাডেমি অফ সায়েন্সেসের শিক্ষাবিদ; ড. রাফায়েল রাডি, মার্কিন যুক্তরাষ্ট্রের ন্যাশনাল একাডেমি অফ সায়েন্সেসের প্রথম উরুগুয়ের বিজ্ঞানী এবং উরুগুয়ের ন্যাশনাল একাডেমি অফ সায়েন্সেসের সভাপতি; এবং ড. হেনরি কোহেন, ন্যাশনাল একাডেমি অফ মেডিসিনের প্রেসিডেন্ট এবং ২০১৯ সালে ওয়ার্ল্ড গ্যাস্ট্রোএন্টারোলজি অর্গানাইজেশন কর্তৃক মাস্টার হিসাবে ভূষিত।
২০২১ সালের জুনের মাঝামাঝি গাচ এর সমস্ত কার্যকলাপ সহ পাবলো কোহেনের Todo un país detrás নামে একটি বই প্রকাশিত হয়।
আমিরাত মঙ্গল অভিযান
আমিরাত মঙ্গল অভিযান সংযুক্ত আরব আমিরাতের মহাকাশ সংস্থা সংযুক্ত আরব আমিরাত মহাকাশ সংস্থার মঙ্গল গ্রহে মহাকাশ অনুসন্ধান অভিযানের অন্তর্গত। হোপ অরবিটার ২০২০ সালের ১৯ জুলাই উৎক্ষেপিত হয় এবং ২০২১ সালের ৯ ফেব্রুয়ারি মঙ্গলবার মঙ্গলের কক্ষপথে পৌঁছায়।
অভিযানের নকশা, উন্নয়ন ও পরিচালনা করে মোহাম্মদ বিন রশিদ স্পেস সেন্টার (এমবিআরএসসি)। অ্যারিজোনা স্টেট ইউনিভার্সিটি (এএসইউ) ও ক্যালিফোর্নিয়া বিশ্ববিদ্যালয় বার্কলেয়ের সহায়তায় এমবিআরএসসি এবং কলোরাডো বোল্ডার বিশ্ববিদ্যালয়ের গবেষণাগার জন্য বায়ুমণ্ডল ও স্পেস ফিজিক্স (এলএএসপি) দ্বারা এই মহাকাশযানটি তৈরি করা হয়। এটি কলোরাডো বিশ্ববিদ্যালয়ে সংযোজন করে তৈরি করা হয়। অভিযানটিতে ভারতীয় মহাকাশ গবেষণা সংস্থা (ইসরো) দ্বারাও সহায়তা করা হয়।
স্পেস প্রোবটি প্রতিদিন ও ঋতু-অনুযায়ী আবহাওয়াচক্র, নিম্ন বায়ুমণ্ডলের আবহাওয়ার ঘটনা যেমন ধূলিঝড় ও গ্রহের বিভিন্ন অঞ্চলে আবহাওয়া কীভাবে পরিবর্তিত হয় তা অধ্যয়ন করবে। এটি মঙ্গলগ্রহের বায়ুমণ্ডলীয় হাইড্রোজেন ও অক্সিজেন হ্রাস এবং গ্রহের ক্রমবর্ধমান জলবায়ু পরিবর্তনের পিছনে অন্যান্য সম্ভাব্য কারণ সম্পর্কে আমাদের তথ্য প্রদান করবে। অভিযানটি আমিরাত প্রকৌশলীদের একটি দল বিদেশী গবেষণা প্রতিষ্ঠানের সহযোগিতায় পরিচালনা করছে এবং এটি সংযুক্ত আরব আমিরাতের জ্ঞান-ভিত্তিক অর্থনীতির দিকে একটি অবদানমূলক অগ্রগতি।
শুভজিৎ পাল
শুভজিৎ পল (জন্ম ৩০ ডিসেম্বর ১৯৮৪) একজন ভারতীয় প্রাক্তন ক্রিকেটার। তিনি ২০০৬ সালে বাংলার হয়ে একটি প্রথম-শ্রেণীর ম্যাচ খেলেছিলেন।
উচ্চিংড়ে
উচ্চিংড়ে বা ঘুর্ঘরে পোকা ইংরেজি: cicadas ( বা ) হল হেমিপ্টেরা পতঙ্গ বর্গের সাইকাডোইডি পর্বের বড় একটি গোত্র। এই গোত্রটিকে ইংরেজিতে ট্রু বাগ বা আসল পোকা নামেও জানা যায়। এরা Auchenorrhyncha'র উপবর্গের, এবং ছোট ঝাপ দেওয়া পতঙ্গেও আছে যেমন লিফহফার এবং ফ্রগহফার। অস্ট্রেলিয়ায় এটি টেটিগারকটিডা'য় ভাগ হয়েছে দুটি প্রজাতিতে এবং সাইকাডিডায় সারা পৃথিবীর ১৩০০ প্রজাতি আছে। এছাড়াও আরো  প্রজাতি রয়েছে।
উচ্চিংড়ের প্রধান চোখ জোড়া মাথার দুপাশে অবস্থিত, ছোট এ্যান্টেনা এবং সামনে পাখা আছে। তারা বিশেষভাবে উচ্চ শব্দে গান করে থাকে। এটি stridulation কারণে হয় না, বরং তাদের ড্রামের মত tymbal গুলো দ্রুতির ফলে এই শব্দ হয়। এদের সবচেয়ে পুরনো ফসিল Cicadomorpha দেখা গেছে আপার পারমিয়ান পিরিয়ডে। এদের গ্রীষ্মপ্রধান অঞ্চল থকে শুরু করে নাতিশীতোষ্ণ অঞ্চলে দেখা যায়। এরা সাধারণত গাছে বাস করে, গাছের রস খায় এবং বাকলের ফাটলে ডিম পাড়ে। বেশিরভাগ উচ্চিংড়ে লুকিয়ে থাকতে পছন্দ করে, তারা শত্রুদের চোখ এড়াতে রাতে গান গায়। পিরিয়ডিক উচ্চিংড়ে'রা তাদের জীবনের বেশির ভাগ সময়ই লুকিয়ে থাকে। এরা উঠে আসে শুধুমাত্র ১৩ বা ১৭ বছর (মৌলিক নম্বর)পরে। এর ফলে তাদের খাদকেরা না খেয়ে থাকে এবং তারা যখন উঠে আসে তখন বিশাল পরিমানে এক সঙ্গে উঠে, যার ফলে তাদের বেচে থাকা খাদকরা তৃপ্তি করে খেতে পারে। বার্ষিক উচ্চিংড়েরা প্রতি বছর উঠে আসে। এরা ১ থেকে ৯ বা তার বেশি বছর বাচে। যদিও এসব উচ্চিংড়েরা জীবন চক্রের বেশিরভাগ লার্ভা হিসেবে মাটির নিচে কাটায়। পূর্নাঙ্গ পোকা হবার পর এরা মাটির উপর উঠে আসে।
শব্দ উৎপত্তি
নামটি লাতিন cicada থেকে সরাসরি নেয়া হয়েছে, যার অর্থ "গাছের ফড়িং"।
বর্ণনা
উচ্চিংড়ে হল বড় পতঙ্গ। এদের পুরুষদের ডাকের জন্য এরা সবার দৃষ্টি আর্কষন করে। এদের বৈশিষ্ট্যের মধ্যে আছে তিন সন্ধি বিশিষ্ট টারসি পদ এবং চৌঙ আকৃতির ছোট এ্যান্টেনা যাতে আবার তিন থেকে ছয় ভাগ রয়েছে। অগ্রভাগে এতে আরো আছে একটি সিটা (Seta) অকেনোরঙ্কা (Auchenorrhyncha) অন্য হেমিপ্টেরানদের থেকে আলাদা কারণ তাদের রস্ট্রাম রয়েছে যা মাথার posteroventral থেকে হয়। আরো রয়েছে জটিল শব্দ উৎপাদনকারী ঝিল্লি, জোড়া পাখনার একটি কার্য প্রণালী যাতে উপরের পাখনার পেছনের দিকে রয়েছে নিম্ন মুখি ঝালর এবং পেছনের পাখনায় সম্মুখ মুখী ঝাপটা দেয়া যায় এমন প্রসারণী পাখনা। অকেনোরঙ্গা বর্গের অন্যান্যদের মত উচ্চিংড়ে ঝাপ দিতে পারে না। অন্য আরেকটি বৈশিষ্ট্য হল মাটি গর্তে থাকার জন্য অপরিণত উচ্চিংড়ের সম্মুখ দিকের দেহ প্রত্যঙ্গ অভিযোজন।
পরিণত বয়স্ক উচ্চিংড়ে কে ইমাগো হিসেবে ডাকা হয়। এরা লম্বা হয় যদিও সবচেয়ে বড় উচ্চিংড়ে, empress cicada (Megapomponia imperatoria), লম্বায় প্রায়, এবং এর পাখনার দৈর্ঘ্য । এদের প্রধান চোখ জোড়া মাথায় বেশ দূরে দূরে অবস্থান করে পরস্পর থেকে। ছোট এ্যান্টেনা তাদের দুই চোখের মধ্যভাগে থাকে। এদের মাথার একেবারে মধ্যবর্তী স্থানে ছোট ছোট তিনটি চোখ এক সাথে ত্রিভুজআকৃতি নিয়ে থাকে। এদের ওসিলি ocelli বলা হয়। এই বৈশিষ্ট্যের জন্য হেমিপ্টেরার অন্য সদস্যদের থেকে উচ্চিংড়ে আলাদা। মুখের অংশ লম্বা ধারালো হয় যাকে রস্ট্রাম বলে, এটি তারা গাছের মধ্যে প্রবেশ করে খাবার খায়। দুই চোখের মাঝখান থেকে নিচের দিকের অংশটি নাকের মত দেখতে যা মাথার প্রায় পুরোটা জুড়ে আছে একে ক্লিপাস Clypeus বলে। এই অংশে সঞ্চালন পেশী কোষ থাকে।
৬৯৮
৬৯৮ গ্রেগরীয় বর্ষপঞ্জির একটি সাধারণ বছর।
মৃচ্ছকটিক
মৃচ্ছকটিক (অর্থাৎ, একটি মাটির খেলনা গাড়ি) (সংস্কৃত: मृच्छकटिकम्) হল শূদ্রক (সংস্কৃত: शूद्रक) রচিত দশ অঙ্কের একটি সংস্কৃত ভাষার নাটক। নাট্যকার শূদ্রক খ্রীষ্টপূর্ব তৃতীয় শতাব্দী থেকে খ্রিষ্টীয় পঞ্চম শতাব্দীর মধ্যে বর্তমান ছিলেন বলে অনুমান করা হয়।
পটভূমি
নাটকটি খ্রিস্টপূর্ব পঞ্চম শতকে প্রদ্যোৎ সাম্রাজ্য-এর পতনকালে উজ্জয়িনী (এখনকার পাটনা) নামে একটি প্রাচীন ভারতীয় নগরের প্রেক্ষাপটে লেখা, যেখানকার রাজা ছিলেন পালক।
কাহিনীবস্তু
মূল কাহিনীটি চারুদত্ত (সংস্কৃত: चारुदत्त) নামের এক সম্ভ্রান্ত অথচ দরিদ্র ব্রাহ্মণ যুবককে কেন্দ্র করে, যিনি বসন্তসেনা (সংস্কৃতঃ वसन्तसेना) নাম্নী এক বারাঙ্গনা বা নগরবধূ কর্তৃক প্রণয়াসক্ত হন। পারস্পরিক অনুরাগ সত্ত্বেও তাদের বাসস্থান ও ভালবাসা দুই-ই পথে বসে সমস্থানিক নামে এক কামাতুর (বসন্তসেনার প্রতি) রাজসভাসদের চাতুর্যে।
চরিত্র
এবং অন্যান্যরা।
সমালোচনা
প্রেমের ব্যাপ্তি, মিলন, ষড়যন্ত্র ও রাজনৈতিক পটভূমিতে এক শূদ্র যুবকের দ্বারা অত্যাচারী রাজার গদিচ্যুতি - এসব বিষয় নাটকটিকে অন্যান্য সংস্কৃত নাটক থেকে আলাদা করেছে। এমনকি, প্রচুর মধ্যবিত্ত ও নিম্নবিত্ত মানুষের মুখের প্রাকৃত ভাষারীতিতে নাট্যশাস্ত্র উল্লিখিত রীতির ব্যত্যয় দেখা যায়। নাটকটি পাশ্চাত্যে সবচেয়ে বেশি প্রদর্শিত এবং জনপ্রিয় নাটক, যার ফরাসি অনুবাদটি ১৮৫০ সালে Le Chariot d'enfant শিরোনামে প্যারিসে প্রথম মঞ্চস্থ হয়।
এস্তোনিয়ায় তৈল শিলা
alt=A brownish-grey wall of kukersite is shown with a blue-handled pick axe somewhat to the right of its centre. Fragments of other rocks are visible; most are a little wider than the pick axe handle.|thumb|উত্তর এস্তোনিয়ার [[অর্ডোভিশিয়ান কুকারসাইট তৈল শিলার উদ্গত স্তর]]
অয়েল শেল (এস্তোনীয়: põlevkivi; আক্ষরিক অর্থে: জ্বলন্ত শিলা) বা তৈল শিলা এস্তোনিয়াতে একটি কৌশলগত শক্তি সম্পদ হিসাবে সংজ্ঞায়িত করা হয়েছে এবং এস্তোনিয়ার তৈল শিলা শিল্পটি বিশ্বের অন্যতম উন্নত শিল্পগুলির মধ্যে একটি। ঐতিহাসিকভাবে, খননকৃত তেলের বেশিরভাগ অংশ বিদ্যুৎ শক্তি উৎপাদনের জন্য ব্যবহৃত হত। বিশ্বের সমস্ত তেল শিলা চালিত বিদ্যুৎ কেন্দ্রগুলির মধ্যে দুটি বৃহত্তম কেন্দ্র এস্তোনিয়ায় অবস্থিত।  যদিও ২০২২-এর দশকে দেশে মোট বিদ্যুৎ উৎপাদনে অবদান হ্রাস পেয়েছে, তৈল শিলার প্রত্যক্ষ ও পরোক্ষ ব্যবহার এখনও এস্তোনিয়ার প্রায় অর্ধেক বিদ্যুত উৎপন্ন করে। খনি থেকে উত্তোলিত প্রায় অর্ধেক তৈল শিলা পাইরোলাইসিস পদ্ধতি দ্বারা নিষ্কাশিত এক ধরণের সিন্থেটিক তেল হিসাবে পাথুরে তেল উত্পাদন করতে ব্যবহৃত হয়, যা এস্তোনিয়াকে চীনের পর বিশ্বের দ্বিতীয় বৃহত্তম পাথুরে তেল উৎপাদনকারী দেশ হিসেবে স্থান প্রদান করে। এছাড়াও, তৈল শিলা ও এর পণ্যগুলি এস্তোনিয়াতে এলাকা গরম করার জন্য ও সিমেন্ট শিল্পের জন্য কাঁচামাল হিসাবে ব্যবহৃত হয়।
ড্যারেল হেয়ার
ড্যারেল ব্রুস হেয়ার (Darrell Hair; জন্ম: ৩০ সেপ্টেম্বর, ১৯৫২) নিউ সাউথ ওয়েলসের মাডগি এলাকায় জন্মগ্রহণকারী প্রথিতযশা ও সাবেক অস্ট্রেলীয় টেস্ট ক্রিকেট আম্পায়ার।
১২ মার্চ, ২০০৮ তারিখে আইসিসি প্যানেলে তাকে পুনরায় অন্তর্ভুক্ত করা হয়। এরপর মে ও জুন, ২০০৮ সালে যথাক্রমে ওল্ড ট্রাফোর্ড ও ট্রেন্ট ব্রিজে ইংল্যান্ড-নিউজিল্যান্ডের মধ্যকার খেলা পরিচালনা করেন।
স্থানীয় পর্যায়ে ড্যারেল হেয়ার তার খেলোয়াড়ী জীবন অরেঞ্জ ও মলং দলে শুরু করেন। পরবর্তীকালে ১৯৭২ সালে সিডনিতে চলে যান। সেখানে নিউ সাউথ ওয়েলসের মোসম্যান ও উত্তর সিডনিভিত্তিক ক্লাবগুলোর সদস্যরূপে সিডনি গ্রেড ক্রিকেট প্রতিযোগিতায় ডানহাতি ফাস্ট মিডিয়াম বোলার হিসেবে খেলেন।
কর্মজীবন
জানুয়ারি, ১৯৯২ সালে অ্যাডিলেডে অস্ট্রেলিয়া ও ভারতের মধ্যকার খেলা পরিচালনার মাধ্যমে আম্পায়ার হিসেবে অভিষেক ঘটে তার। আইসিসি নীতিমালা অনুযায়ী ২০০২ সাল থেকে হেয়ারকে অস্ট্রেলিয়ার বাইরে টেস্ট খেলা পরিচালনা করতে হয়েছে ও অস্ট্রেলিয়ার কোন টেস্টে খেলা পরিচালনা করেননি। ২৬ থেকে ২৯ ডিসেম্বর, ২০০১ তারিখে মেলবোর্নে অস্ট্রেলিয়ার প্রতিপক্ষ দক্ষিণ আফ্রিকার মধ্যকার খেলাটি সর্বশেষবারের মতো নিজ দেশে টেস্ট পরিচালনা করেছিলেন। ওয়েস্ট ইন্ডিয়ান আম্পায়ার এডি নিকোলসকে সাথে নিয়ে খেলাটি পরিচালনা করেছিলেন।
১৯৯৫ সালে মেলবোর্নে অস্ট্রেলিয়া বনাম শ্রীলঙ্কার মধ্যকার খেলায় মুত্তিয়া মুরালিধরনকে বল নিক্ষেপ করার কারণে তিন ওভারের মধ্যে সাতবার নো-বল ডাকেন। গত ২২ টেস্টের মধ্যে এটিই মুত্তিয়া মুরালিধরনের প্রথম ঘটনা ছিল। পরবর্তীতে অবশ্য আইসিসি জানায় যে, আম্পায়ারদের কাছে দুই বছরের অধিককাল তার বোলিংয়ের বৈধতা নিয়ে সন্দেহ বিরাজমান ছিল। টেস্টে মুরালিধরনের ন্যায় স্পিন বোলারের ক্ষেত্রে ৫ ডিগ্রি অধিক কনুই বাঁকানোর বিষয়টি ধরা পড়ে। কিন্তু তার কনুইয়ের গড়নের কারণে অপ্রত্যাশিত ভঙ্গিমা দৃশ্যতঃ এ ফলাফল এনে দিয়েছিল। পরবর্তীকালে পুণঃপুণ পর্যালোচনান্তে আইসিসি কর্তৃপক্ষ কনুই বাঁকানোর ক্ষেত্রে সকল বোলারের জন্য ১৫ ডিগ্রি পর্যন্ত বৃদ্ধি করে। ১৯৯৯ সালে মুরালিধরনের বোলিং ভঙ্গিমা জঘন্য প্রকৃতির ঘোষণা করায় আইসিসি তাকে দোষী সাব্যস্ত করে। পরবর্তীতে ড্যারেল হেয়ার বল নিক্ষেপ ঘটনার কারণে মৃত্যুর হুমকি পান। ফলশ্রুতিতে আইসিসি জানায় যে, ১৯৯৯ সালের ক্রিকেট বিশ্বকাপে শ্রীলঙ্কার খেলাগুলো পরিচালনা করা থেকে তাকে দূরে সরিয়ে রাখা হবে।
বলে আঁচর কাটা বিতর্ক
ওভালে ইংল্যান্ড ও পাকিস্তানের মধ্যকার সিরিজের চতুর্থ টেস্টের চতুর্থ দিন অপর আম্পায়ার বিলি ডকট্রোভের সাথে সিদ্ধান্তক্রমে তিনি জানান যে, পাকিস্তান দল বলে আঁচর কাটার সাথে জড়িত। এর পরিবর্তে তারা ইংল্যান্ড দলকে জরিমানাস্বরূপ পাঁচ রান প্রদান করে ও বল পরিবর্তনের কথা জানান। এ সিদ্ধান্তের প্রতিবাদস্বরূপ পাকিস্তান দল চাবিরতির পর মাঠে নামতে অস্বীকৃতিজ্ঞাপন করে। আম্পায়ারদ্বয় ৩০ মিনিট মাঠে অপেক্ষার পর উইকেট থেকে বেইল ফেলে দেন। তারা ইংল্যান্ডকে বিজয়ী হিসেবে ঘোষণা করেন। এ ঘটনার ২৫ মিনিট পর পাকিস্তান দল ফিল্ডিংয়ে নামলেও আম্পায়ারদ্বয় জানান যে, বেইল ফেলে দেয়ার ফলে খেলার সমাপ্তি ঘটেছে। টেস্টটি পরিত্যক্ত হয় ও ইংল্যান্ডকে বিজয়ীরূপে ঘোষণা করা হয়।
আইসিসি, ইসিবি ও পিসিবি পরবর্তীতে খেলার সিদ্ধান্ত সম্পর্কে অবগত হয় যে, ক্রিকেটের আইন অনুযায়ী ইংল্যান্ডকে বিজয়ীরূপে ঘোষণা করা হয়েছে। দলীয় অধিনায়ক ইনজামাম-উল-হককে বলে ক্ষত সৃষ্টির অভিযোগে দোষী করা হয়। তবে, বলের কোথায় ক্ষতের আঁচর রয়েছে তা নিয়ে মতবিরোধ রয়েছে।
সাম্প্রতিককালে ছড়িয়ে পড়া বিতর্কের কারণে ড্যারেল হেয়ার আইসিসি বরাবরে ই-মেইল প্রেরণ করেন। এতে তিনি জানান যে, ভবিষ্যৎ আর্থিক সমস্যা সমাধানে অফেরৎযোগ্য $৫,০০,০০০ মার্কিন ডলার ব্যাংক একাউন্ট থেকে উঠানোর ব্যবস্থা করলে আইসিসি এলিট আম্পায়ার প্যানেল থেকে স্বীয় নাম প্রত্যাহার করে নেবেন। পরবর্তীতে অবশ্য এ প্রস্তাবনাটি প্রত্যাহার করে নেন ড্যারেল হেয়ার। এ প্রসঙ্গক্রমে তিনি মন্তব্য করেন যে, তিনি কখনো অবসর গ্রহণের কথা বিবেচনায় আনেননি।
দায়িত্ব প্রত্যাহার
আইসিসি ঘোষণা করে যে, নিরাপত্তার কথা বিবেচনায় এনে ২০০৬ সালের আইসিসি চ্যাম্পিয়ন্স ট্রফিতে হেয়ারকে আম্পায়ারের দায়িত্ব প্রদান করা হবে না। এরপর ৪ নভেম্বর, ২০০৬ তারিখে আইসিসি’র দুইদিনের সভায় সিদ্ধান্তমাফিক আন্তর্জাতিক খেলা পরিচালনা করা থেকে তাঁকে বিরত রাখা হয়।
ফাঁস হয়ে পড়া আইসিসি প্রতিবেদনে দেখা যায় যে, ওভাল ঘটনার পূর্বে সকল আম্পায়ারের মধ্যে দ্বিতীয় ও সিদ্ধান্ত গ্রহণের সক্ষমতায় তিনি এক নম্বর অবস্থানে ছিলেন।
ফেব্রুয়ারি, ২০০৭ সালে হেয়ার ঘোষণা করেন যে, মাঠে বর্ণবৈষম্য উসকানির অভিযোগে আইসিসি ও পাকিস্তান ক্রিকেট বোর্ডে অভিযোগ করেছেন। তিনি বলির পাঁঠাতে পরিণত হলেও বিলি ডকট্রোভের বিষয়ে কোন পদক্ষেপ নেয়া হয়নি। ৯ অক্টোবর, ২০০৭ তারিখে হেয়ার তাঁর বর্ণবৈষম্যবিষয়ক মামলা দাখিল করেন। আইসিসি জানায় যে, পরবর্তী ছয়মাসে উন্নয়ন পরিকল্পনা কার্যক্রমে অংশ নিতে পারবেন। এরফলে শীর্ষস্থানীয় পর্যায়ের খেলায় ফিরে আসতে সহায়ক ভূমিকা পালন করবে। এছাড়াও, এ ছয়মাসে দ্বিতীয়সারির আইসিসি সহযোগী দেশের খেলাগুলোয় অংশ নিতে পারবেন।
অবসর
১২ মার্চ, ২০০৮ তারিখে আইসিসি হেয়ারকে এলিট আম্পায়ারিং প্যানেলে ফিরিয়ে নিয়ে আসে। কোচের দায়িত্ব পালনকল্পে ২২ আগস্ট, ২০০৮ তারিখে হেয়ার আনুষ্ঠানিকভাবে আইসিসি বরাবরে পদত্যাগপত্র জমা দেন।
২৩ অক্টোবর, ২০১৭ তারিখে অর্থ আত্মসাৎ ও চুরির করার অপরাধে হেয়ারের বিরুদ্ধে অরেঞ্জ লোকাল কোর্টে অভিযোগ আনা হয়। এতে জুয়ায় আসক্তির কারণে ৯০০৫.৭৫ অস্ট্রেলীয় ডলার চুরি করেছেন বলে জানানো হয়। পূর্বেকার অপরাধে সম্পৃক্ততার পাশাপাশি চুরিকৃত অর্থের কারণে ১৮ মাসের সাজা প্রদান করা হয়।
উত্তর
উত্তর হলো চারটি কম্পাস পয়েন্ট বা মূল দিকসমূহের একটি। এটি দক্ষিণের বিপরীত; পূর্ব ও পশ্চিমে লম্ব। উত্তর হলো একটি বিশেষ্য, বিশেষণ, বা ক্রিয়াবিশেষণ নির্দেশক দিক বা ভূগোল।
৬৯৯
৬৯৯ গ্রেগরীয় বর্ষপঞ্জির একটি সাধারণ বছর।
চন্দন তিওয়ারি
চন্দন তিওয়ারি একজন ভারতীয় বিহারি গায়ক। তিনি লোক গানের জন্য বিখ্যাত এবং ভোজপুরি, মাগাহী, মইথিলি, নাগপুরী, অবধি এবং হিন্দিতে গান করেন। তিনি বিসমিল্লাহ খান সম্মান পেয়েছেন। তিনি পুরবি সোহর, পাচড়া গান্ধী গান, নদীর গান, ছট গান, কাজরী এবং ঠুমরি এর মতো বিভিন্ন ধরনের লোক সঙ্গিত গেয়ে থাকেন।
বাংলাদেশের জনশুমারি ও গৃহগণনা ২০২২
বাংলাদেশের জনশুমারি ও গৃহগণনা ২০২২ হচ্ছে বাংলাদেশের জনসংখ্যার বিস্তারিত গণনার লক্ষ্যে অনুষ্ঠিত দেশের ষষ্ঠ জাতীয় আদমশুমারি। এটি বাংলাদেশের প্রথম ডিজিটাল আদমশুমারি। বাংলাদেশ পরিসংখ্যান ব্যুরোর তত্ত্বাবধানে ২০২২ সালের ১৫ জুন থেকে ২১ জুন পর্যন্ত এক সপ্তাহব্যাপী অনুষ্ঠিত হয়। সিলেট, সুনামগঞ্জ, মৌলভীবাজার ও নেত্রকোণা জেলায় বন্যা থাকায় ২৮ জুন ২০২২ পর্যন্ত তথ্য সংগ্রহ কার্যক্রম চলমান ছিল। তবে উক্ত আদমশুমারিতে সংগৃহীত তথ্যের মানদণ্ড হিসেবে ১৫ জুন ২০২২ তারিখটি ব্যবহৃত হয়। দশ বছর পর পর আদমশুমারি হওয়ার ধারাবাহিকতায় ২০১১ সালের পর ২০২১ সালে এই অনুষ্ঠিত হওয়ার কথা থাকলেও কোভিড-১৯ এর বৈশ্বিক মহামারী, সিলেটে বন্যা এবং সরঞ্জামের অভাবের কারণে সৃষ্ট জটিলতার ফলে এই আদমশুমারি বিলম্বিত হয়।
ষষ্ঠ জনশুমারি ও গৃহগণনা ২০২২-এর প্রাথমিক ফলাফল ২৭ জুলাই ২০২২ তারিখে ঘোষণা করা হয়। ফলাফল অনুসারে বাংলাদেশের জনসংখ্যা ১৬ কোটি ৫১ লাখ ৫৮ হাজার ৬১৬ জন। এর মধ্যে পুরুষের সংখ্যা ৮ কোটি ১৭ লাখ ১২ হাজার ৮২৪ জন, নারীর সংখ্যা ৮ কোটি ৩৩ লাখ ৪৭ হাজার ২০৬ জন এবং তৃতীয় লিঙ্গের জনগোষ্ঠী ১২ হাজার ৬২৯ জন।
পটভূমি
১৯৭১ সালে বাংলাদেশের স্বাধীনতার পর ১৯৭৪, ১৯৮১, ১৯৯১, ২০০১ ও ২০১১ সালে আদমশুমারি অনুষ্ঠিত হয়। দেশের সর্বশেষ আদমশুমারি ছিল ২০১১ সালের আদমশুমারি। তখন দেশের মোট জনসংখ্যা প্রায় ১৪ কোটি ৪০ লাখ নথিবদ্ধ করা হয়। তবে বাংলাদেশ পরিসংখ্যান ব্যুরোর অগণনা করার বিষয় হিসেবে নিয়ে সেই সময় প্রকৃত জনসংখ্যা ১৪ কোটি ৯৮ লক্ষ ছিল বলে অনুমান করে।
পরিকল্পনা অনুযায়ী ২০২১ সালের জানুয়ারিতে বাংলাদেশের পরবর্তী আদমশুমারি পরিচালনার কথা ছিল। সেই লক্ষ্যে ২০১৮ সালে মাস্টার প্ল্যান তৈরি করা হয়। পরের বছর অক্টোবরে, জাতীয় অর্থনৈতিক পরিষদের নির্বাহী কমিটি প্রকল্পটির জন্য ১,৭৬১ কোটি টাকা বরাদ্দ করে। কিন্তু কোভিড-১৯ মহামারীর কারণে বাংলাদেশ পরিসংখ্যান ব্যুরো (বিবিএস) আদমশুমারি পরিচালনা করতে না পারায় প্রাথমিকভাবে ২০২১ সালের অক্টোবর পর্যন্ত এ কার্যক্রম স্থগিত করে।
২০২১ সালের জুন মাসে পরিসংখ্যান ব্যুরো ২০১৮ সালের মাস্টার প্ল্যানে পরিবর্তন করে ও প্রচলিত পদ্ধতির বদলে ডিজিটাল পদ্ধতিতে আদমশুমারি করার সিদ্ধান্ত নেয়। এর ফলে কার্যক্রমের ব্যয় ১১% কমিয়ে ১,৫৭৫ কোটিতে নামিয়ে আনা সম্ভব হবে বলে আশা করা হয়েছিল। অক্টোবর আসলেও ট্যাব কেনাকাটার জটিলতার কারণে তৃতীয় দফার সময় পিছানো হয়।
২০২২ সালের মার্চের আগ পর্যন্ত সরঞ্জাম সম্পর্কিত জটিলতা অব্যাহত ছিল এবং মার্চে সরকার প্রয়োজনীয় ট্যাবলেট কেনার অনুমোদন দেয়। পরের মাসে পরিসংখ্যান ব্যুরো আদমশুমারির জন্য নতুন সময়সূচি ঘোষণা করে।
আইসোলেশন স্টোরিস
আইসোলেশন স্টোরিজ হল কোভিড-১৯ মহামারীর মধ্য দিয়ে বসবাসকারী মানুষদের নিয়ে নির্মিত একটি ব্রিটিশ টেলিভিশন মিনি-সিরিজ, যা প্রথমবার ৪ মে থেকে ৭ মে ২০২০ পর্যন্ত টানা চার রাতে আইটিভি-তে সম্প্রচার করা হয়েছিল।
বাংলাদেশের জনশুমারি ও গৃহগণনা ২০২২
পদ্ধতি
বাংলাদেশের ২০২২ সালের আদমশুমারির জন্য ৩,৭০,০০০ গণনাকারী নিয়োগ করা হয়। প্রথমবারের মতো ভৌগোলিক তথ্য ব্যবস্থা (জিআইএস ম্যাপিং), ট্যাবলেট কম্পিউটার এবং তথ্য-উপাত্ত নথিবদ্ধ করার জন্য একটি কম্পিউটার-সহায়ক ব্যক্তিগত সাক্ষাৎকার ব্যবস্থা ব্যবহারের কারণে এটিই দেশের প্রথম ডিজিটাল আদমশুমারি। এই কার্যক্রমের নির্ভুলতা নিশ্চিত করার জন্য ৩৫০ টি নির্বাচিত নমুনা এলাকায় আদমশুমারি-পরবর্তী একটি জরিপ পরিচালনা করা হবে। পুরো আদমশুমারি প্রক্রিয়াটি ২০২২ সালের ১৫ জুন থেকে ২১ জুনের মধ্যে সম্পন্ন হয়। তবে ১৫ জুন ২০২২ মধ্যরাতের ভিত্তিতে তথ্য সংগ্রহ করা হয়। এই শুমারিতে ৩ লাখ ৬৫ হাজার গণনাকারী ও ৬৩ হাজার সুপারভাইজার ছিল।
ফলাফল
জনশুমারি ও গৃহগণনা ২০২২ এর প্রাথমিক ফলাফল ২৭ জুলাই ২০২২ তারিখে বঙ্গবন্ধু আন্তর্জাতিক সম্মেলনকেন্দ্রে বাংলাদেশ জাতীয় সংসদের স্পিকার শিরীন শারমিন চৌধুরী, পরিকল্পনামন্ত্রী জনাব এম. এ. মান্নান, জনপ্রশাসন প্রতিমন্ত্রী মো. ফরহাদ হোসেন, পরিকল্পনা প্রতিমন্ত্রী শামসুল আলম, প্রধানমন্ত্রীর মুখ্য সচিব ড. আহমদ কায়কাউস, পরিসংখ্যন ও তথ্য ব্যবস্থাপনা বিভাগের সচিব শাহনাজ আরেফিনের উপস্থিতিতে আনুষ্ঠানিকভাবে প্রকাশ করা হয়।
শুমারি অনুযায়ী সর্বাধিক জনসংখ্যা ঢাকা বিভাগে ৪৪,২১৫,১০৭ জন যার মধ্যে পুরুষ, মহিলা ও হিজড়ার সংখ্যা যথাক্রমে ২,২৪,৫৯,৮২২ জন, ২,১৭,২১,৫৫৬ জন ও ৪,৫৭৭ জন এবং সর্বনিম্ন জনসংখ্যা বরিশাল বিভাগে ৯১,০০,১০২ জন যার মধ্যে পুরুষ, মহিলা ও হিজড়ার সংখ্যা যথাক্রমে ৪,৪৩৬,৭৫০ জন, ৪,৬৫৮,৪২১ জন ও ৫৬৩ জন। জনশুমারির প্রাথমিক প্রতিবেদন অনুয়ায়ী সর্বোচ্চ জনসংখ্যা ঢাকা উত্তর সিটি কর্পোরেশনে ৫৯,৭৯,৫৩৭ জন এবং সর্বনিম্ন বরিশাল সিটি কর্পোরেশনে ৪,১৯,৩৫১ জন। ঢাকা দক্ষিণ সিটি কর্পোরেশন সর্বাধিক ঘনবসতিপূর্ণ (প্রতি বর্গ কিলোমিটারে ৩৯,৩৫৩ জন) এবং রংপুর সিটি কর্পোরেশন সর্বনিম্ন ঘনবসতিপূর্ণ (প্রতি বর্গকিলোমিটারে ৩,৪৪৪ জন)।
২০২২ সালে লিঙ্গানুপাত পাওয়া যায় ৯৮.০৪, বর্তমানে প্রতি ১০০ জন মহিলার বিপরীতে পুরুষের সংখ্যা ৯৮ জন। বিভাগভিত্তিক লিঙ্গানুপাতে, ঢাকা বিভাগে লিঙ্গানুপাত সর্বোচ্চ (১০৩.৪০) এবং চট্টগ্রাম বিভাগে সর্বনিম্ন (৯৩.৩৮)। ২০২২ সালে সারাদেশে জনসংখ্যা বৃদ্ধির হার ১.২২%, যা গত দশকের তুলনায় কিছুটা হ্রাস পেয়েছে। ২০২২ সালে জনসংখ্যা বৃদ্ধির হার ঢাকা বিভাগে সর্বোচ্চ (১.৭৪%) এবং বরিশাল বিভাগে সর্বনিম্ন (০.৭৯%)। প্রতি বর্গ কিলোমিটারে জনসংখ্যার ঘনত্ব ২০২২ সালে ১,১১৯ জনে উপনীত হয়েছে। জনসংখ্যার ঘনত্ব সবচেয়ে বেশি ঢাকা বিভাগে প্রতি বর্গ কিলোমিটারে (২,১৫৬ জন) এবং সবচেয়ে কম বরিশাল বিভাগে প্রতি বর্গ কিলোমিটারে (৬৮৮ জন)। ১০ বছর ও তদূর্ধ্ব বয়সী জনসংখ্যার ২৮.৬৫% অবিবাহিত এবং ৬৫.২৬% বর্তমানে বিবাহিত। বর্তমানে বিবাহিত সংখ্যার হার রাজশাহী বিভাগে সর্বোচ্চ (৬৮.৯৭%) এবং সিলেট বিভাগে সর্বনিম্ন (৫৫.৫৯%)।
জনশুমারি ও গৃহগণনা ২০২২ অনুযায়ী দেশের মোট জনসংখ্যার ৯১.০৪% মুসলমান, ৭.৯৫% হিন্দু, ০.৬১% বৌদ্ধ, ০.৩০% খ্রিষ্টান এবং ০.১২% অন্যান্য ধর্মাবলম্বী। ক্ষুদ্র নৃগোষ্ঠী জনসংখ্যা মোট জনসংখ্যার সর্বোচ্চ ১.০০%। পুরুষের ক্ষেত্রে এ হার ১.০১% এবং মহিলার ক্ষেত্রে ০.৯৯%। চট্টগ্রাম বিভাগের মোট জনসংখ্যার ২.৯৯% ক্ষুদ্র নৃগোষ্ঠী যা সকল বিভাগের মধ্যে সর্বোচ্চ এবং এ হার বরিশাল বিভাগে ০.০৫% যা সর্বনিম্ন।
জনশুমারি ও গৃহগণনা ২০২২ এর প্রাথমিক প্রতিবেদন অনুযায়ী দেশের মোট জনসংখ্যার ২৩,৬১,৬০৪ জন (১.৪৩%) এর কমপক্ষে এক ধরনের প্রতিবন্ধিতা রয়েছে। মোট পুরুষের ১.৬৩% এবং মোট মহিলার ১.২৩% এর কমপক্ষে এক ধরনের প্রতিবন্ধিতা রয়েছে। সর্বাধিক প্রতিবন্ধিতা রয়েছে খুলনা বিভাগে (১.৭৭%) এবং সর্বনিম্ন প্রতিবন্ধিতা রয়েছে ঢাকা বিভাগে (১.০৮%)। পুরুষ ও মহিলা উভয় ক্ষেত্রেই সর্বাধিক প্রতিবন্ধিতা রয়েছে খুলনা বিভাগে (পুরুষ ২.০৩% ও মহিলা ১.৫২%) এবং উভয় ক্ষেত্রেই সর্বনিম্ন প্রতিবন্ধিতা রয়েছে ঢাকা বিভাগে (পুরুষ ১.১৯% ও মহিলা ০.৯৫%)।
২০২২ সালে বাংলাদেশে মোট (পুরুষ ও মহিলা) সাক্ষরতার হার (৭ বছর ও তদূর্ধ্ব) ৭৪.৬৬%, যা পল্লী এলাকায় ৭১.৫৬% এবং শহর এলাকায় ৮১.২৮%। লিঙ্গভিত্তিক বিশ্লেষণে দেখা যায় পুরুষের সাক্ষরতার হার ৭৬.৫৬%, মহিলাদের সাক্ষরতার হার ৭২.৮২% এবং হিজড়াদের সাক্ষরতার হার ৫৩.৬৫%। মোট সাক্ষরতার সর্বোচ্চ হার ঢাকা বিভাগে ৭৮.০৯% এবং সর্বনিম্ন হার ময়মনসিংহ বিভাগে ৬৭.০৯%।
জনশুমারি ও গৃহগণনা ২০২২ প্রতিবেদন অনুযায়ী মোবাইল ব্যবহারকারীর সংখ্যা ৫ বছর ও তদূর্ধ্ব বয়সীদের মধ্যে মোট ৫৫.৮৯% এবং  ১৮ (আঠারো) বছর ও তদূর্ধ্ব  বয়সীদের মধ্যে ৭২.৩১% জনসংখ্যার নিজ ব্যবহারের মোবাইল ফোন রয়েছে। ৫ বছর ও তদূর্ধ্ব বয়সীদের মধ্যে ৬৬.৫৩% পুরুষের ও ৪৫.৫৩% মহিলার এবং ১৮ (আঠারো) বছর ও তদূর্ধ্ব বয়সীদের মধ্যে  ৮৬.৭২% পুরুষের ও ৫৮.৮৩% মহিলার নিজ ব্যবহারের মোবাইল ফোন রয়েছে। উভয় শ্রেণির বয়সীদের মধ্যে নিজ ব্যবহারের মোবাইল ফোন রয়েছে এমন জনসংখ্যা সর্বাধিক ঢাকা বিভাগে এবং সর্বনিম্ন সিলেট বিভাগে।
২০২২ সালে ইন্টারনেট ব্যবহারকারীর সংখ্যা ৫ বছর ও তদূর্ধ্ব বয়সীদের মধ্যে মোট ৩০.৬৮% এবং ১৮ (আঠারো) বছর ও তদূর্ধ্ব  বয়সীদের মধ্যে ৩৭.০১% জনসংখ্যা গত তিন মাসে ইন্টারনেট ব্যবহার করেছে। ৫ বছর ও তদূর্ধ্ব বয়সীদের মধ্যে ৩৮.০২% পুরুষের ও ২৩.৫২% মহিলার এবং ১৮ (আঠারো) বছর ও তদূর্ধ্ব বয়সীদের মধ্যে  ৪৬.৫৩% পুরুষের ও ২৮.০৯% মহিলা গত তিন মাসে ইন্টারনেট ব্যবহার করেছে। উভয় শ্রেণির বয়সীদের মধ্যে গত তিন মাসে ইন্টারনেট ব্যবহার করেছে এমন জনসংখ্যা সর্বাধিক ঢাকা বিভাগে এবং সর্বনিম্ন রংপুর বিভাগে।
প্রকাশিত প্রাথমিক প্রতিবেদন মোতাবেক দেশে বস্তি খানা ও ভাসমান খানায় বসবাসরত জনসংখ্যা যথাক্রমে ১৮,০০,৪৮৬ জন ও ২২,১৮৫ জন এবং বস্তি খানা ও ভাসমান খানা ব্যতীত অন্যান্য খানায় বসবাসরত জনসংখ্যা ১৬,৩৩,৩৫,৯৪৫ জন। বস্তিতে বসবাসরত জনসংখ্যা এবং ভাসমান লোকের সংখ্যা ঢাকা বিভাগে সর্বোচ্চ (যথাক্রমে ৮,৮৪,৪৯৬ জন ও ৯,৪৭০ জন)। পক্ষান্তরে ময়মনসিংহ বিভাগে বস্তিতে বসবাসরত জনসংখ্যা এবং ভাসমান লোকের সংখ্যা সর্বনিম্ন (যথাক্রমে ৩৬,৪৯১ জন ও ৬৯৬ জন)। মডিফাইড ডি-ফ্যাক্টো পদ্ধতিতে ১৪ জুন ২০২২ দিবাগত রাত ১২.০০টাকে শুমারি মুহূর্ত নির্ধারণ করে সে সময় থেকে ১৫ জুন ভোর ৬.০০টা পর্যন্ত ভাসমান/ছিন্নমূল জনগণকে গণনা করা হয়। দেশে মোট ভাসমান জনসংখ্যা ২২,১১৯ জন যার মধ্যে পুরুষের সংখ্যা ১৬,৭৮৪ জন ও মহিলার সংখ্যা ৫,৩৩৫ জন। বিভাগভিত্তিক পর্যালোচনায় দেখা যায়, ভাসমান জনসংখ্যা ঢাকা বিভাগে সর্বোচ্চ (৯,৪৩৯ জন) এবং ময়মনসিংহ বিভাগে সর্বনিম্ন (৬৯২ জন)।
* তৃতীয় বৃহত্তম ক্ষুদ্র নৃ-গোষ্ঠী = ত্রিপুরা
* চতুর্থ বৃহত্তম ক্ষুদ্র নৃ-গোষ্ঠী = সাঁওতাল
যন্ত্রীয় শিখন
যন্ত্রীয় শিখন হল কোনও বারংবার বাহ্যিক নির্দেশ ব্যতীত বিন্যাসের উপর ভিত্তি করে নির্দিষ্ট একটি কর্ম সঠিকভাবে সম্পাদনের জন্যে কম্পিউটার ব্যবস্থার ব্যবহার করা এলগরিদম ও পরিসংখ্যান মডেলের অধ্যয়ন। এটিকে ইংরেজিতে মেশিন লার্নিং বা সংক্ষেপে এমএল বলে। এটি কৃত্রিম বুদ্ধিমত্তা নামক গবেষণা ক্ষেত্রের একটি উপক্ষেত্র। মেশিন লার্নিং এলগরিদম নমুনা উপাত্তের একটি গাণিতিক মডেল তৈরী করে, যার নাম দেয়া হয় অনুশীলন উপাত্তসমগ্র (ট্রেইনিং ডাটা)। এটি করা হয় ভবিষ্যতের কোন কর্ম পূর্বাপর তথ্যের উপর ভিত্তি করে সম্পাদনে সক্ষম হওয়ার জন্যে।
দ্বিতীয় আল-হাকাম
দ্বিতীয় আল-হাকাম (দ্বিতীয় আল-হাকাম ইবন তৃতীয় ʿআব্দ আল-রহমান; الحكم الثاني ابن عبد الرحمن) (১৩ জানুয়ারি ৯১৫ – ১৬ অক্টোবর ৯৭৬) ছিলেন আল আন্দালুস (ইবরিয়ান উপদ্বীপের মুর অঞ্চলের, যা বর্তমানে আধুনিক স্পেন-এর অন্তর্ভুক্ত)-এর কর্ডোবা খিলাফতের ২য় খলিফা, তৃতীয় আবদুর রহমান (আল-নাসির) এবং মুরজান-এর পুত্র। তিনি ৯৬১ থেকে ৯৭৬ খ্রি: পর্যন্ত রাজত্ব করেন।
যন্ত্রীয় শিখন
সাধারণ ধারণা
"মেশিন লার্নিং" শব্দটা প্রথম ব্যবহার করেন আর্থার স্যামুয়েল ১৯৫৯ সালে। এর প‌রে টম মি‌শেল মে‌শিন লা‌র্নিংয়ের এক‌টি আধু‌নিক সংজ্ঞা দি‌য়ে‌ছেন। তি‌নি ব‌লে‌ছেন,
এক‌টি ক‌ম্পিউটার প্রোগ্রাম কিছু কাজ (T), প্রাপ্ত অভিজ্ঞতা (E), কর্মদক্ষতার প‌রিমাপ (P) থে‌কে শি‌খে। ‌প্রোগ্রা‌মের পারফ‌র্মেন্স (P) টাস্ক (T) থে‌কে প্রাপ্ত অভিজ্ঞতা (E) ‌এর সা‌থে সাথে উন্ন‌তি ক‌রে।
তত্ত্বাবধানাধীন যন্ত্রীয় শিখন
তত্ত্বাবধানাধীন যন্ত্রীয় শিখনের (সুপারভাইসড মেশিন লার্নিং) ক্ষেত্রে একটি উপাত্তসংগ্রহ (ডাটাসেট) দেয়া থাকে এবং পূর্ব থেকেই নির্দিষ্ট করা থাকে সঠিক বহির্গত উপাত্ত (আউটপুট) কী হবে। এক্ষেত্রে অবশ্যই প্রবিষ্ঠ এবং বহির্গত উপাত্তের মধ্যে সম্পর্ক থাকে।
তত্ত্বাবধানহীন যন্ত্রীয় শিখন
তত্ত্বাবধানহীন যন্ত্রীয় শিখন (আন-সুপারভাইসড লার্নিং; Unsupervised machine learning) ধরনের সমস্যার ক্ষেত্রে বহির্গত উপাত্ত কী হবে তা স্বল্পজ্ঞাত বা পুরোপুরি অজ্ঞাত থাকে। এক্ষেত্রে উপাত্তসংগ্রহের মধ্যে যেসব উপাত্ত আছে তাদের মধ্যে একটি কাঠামো খুঁজে বের করতে হয় যেখানে উপাত্তসংগ্রহটিতে কোন চলকের কী প্রভাব তা নিয়ে প্রায় কোনও ধারণা থাকে না।
প্রয়োগ
মেশিন লার্নিঙের প্রয়োগসমূহের মধ্যে রয়েছে-
শাহ মাদার
কুতুব-ই-জাহান,হযরত সৈয়দ বদিউদ্দিন আহমেদ জিন্দা শাহ মাদার (৮৫৭ - ১৪৩৪) ছিলেন প্রখ্যাত আধ্যাতিক সুফি সাধক যিনি মাদারিয়া তরিকা প্রতিষ্ঠা করেছিলেন। তিনি কুতুব-উল-মাদার নামেও পরিচিত।
প্রারম্ভিক জীবন ও নেপথ্য
তার জন্মস্থান আরবজাহানের পার্শবর্তী তৎকালিন শাম রাজ্যের (বর্তমানে সিরিয়া) হলব নামক স্থানে ২৪২ হিজরি সনে শাওয়াল মাসের ১ তারিখে সম্ভ্রান্ত সৈয়দ পরিবারে জন্মগ্রহণ করেন। তার পিতার নাম সৈয়দ কুদওয়াতউদ্দীন আলী আল-হাল্বী ও তার মা ছিলেন সৈয়দা ফাতিমা সানিয়া। তার পিতা ইমাম হোসেন এর বংশধর এবং তার মা ইমাম হাসান  এর বংশধর, সে হিসেবে তিনি আল-হাসানি-ওয়াল-হোসাইনি।
সুফি দীক্ষা
বায়াজীদ তায়ফুর আল-বোস্তামি ছিলেন তার পির বা আধ্যাত্মিক শিক্ষক ।
ধর্ম প্রচার
মদিনায় এক তীর্থযাত্রা শেষে তিনি ইসলামী মতবাদ প্রচারের উদ্দেশ্যে ভারত গমন করেন। এখানে তিনি মাদারিয়া তরিকা প্রতিষ্ঠা করেন।
মৃত্যু
ভারতের উত্তর প্রদেশ রাজ্যের কানপুর শহরের কাছে মকানপুরে তার মাজার শরীফ অবস্থিত।
স্বীকৃতি
বিশ্বের বিভিন্ন স্থানে শাহ মাদার এর সম্মানে তার নামে বিভিন্ন প্রতিষ্ঠান, স্থাপনা, সড়ক, গ্রাম, জেলা, অঞ্চলের নাম করন হয়েছে। এর মধ্যে -
বাংলাদেশ - মাদারিপুর জেলা
জামালপুর জেলা, বাংলাদেশ - মাদারগঞ্জ উপজেলা
হাটহাজারী উপজেলা, চট্টগ্রাম জেলা, বাংলাদেশ - দক্ষিণ মাদার্শা ইউনিয়ন, উত্তর মাদার্শা ইউনিয়ন
সাতকানিয়া উপজেলার, চট্টগ্রাম জেলা, বাংলাদেশ - মাদার্শা ইউনিয়ন
এসফাহন, ইরান - মাদ্রাসা-য়ে মাদার-ই-শাহ (শাহ মাদার ধর্মতত্বীয় মাহাবিদ্যালয়)
সিরাহা জেলা, সগরমাথা অঞ্চল, নেপাল - মাদার গ্রাম উন্নয়ন সমিতি (নেপাল)
স্যামুয়েল মরিস
স্যামুয়েল মরিস (Samuel Morris; জন্ম: ২২ জুন, ১৮৫৫ - মৃত্যু: ২০ সেপ্টেম্বর, ১৯৩১) হোবার্ট এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৫ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
শাহ মাদার
স্বীকৃতি
হাওড়া জেলা, পশ্চিমবঙ্গ, ভারত - ঐতিহ্যবাহী মাদার শাহ বাবার মেলা
স্যামুয়েল মরিস
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিংশৈলী প্রদর্শন করতেন স্যাম মরিস নামে পরিচিত স্যামুয়েল মরিস।
শাহ মাদার
স্বীকৃতি
মাদার গান ইত্যাদি।
স্যামুয়েল মরিস
প্রথম-শ্রেণীর ক্রিকেট
তার মাতা এলিজাবেথে ম্যাকগুইনেসে ওয়েস্ট ইন্ডিয়ান বংশোদ্ভূত তাসমানীয় ছিলেন। পিতা আইজাক মরিসে বার্বাডোসের অধিবাসী হিসেবে ১৮৪০-এর দশকে অস্ট্রেলিয়ায় স্বর্ণ উদগীরনের সময়কালে চলে আসেন। ১৮৫৫ সালে তাসমানিয়ার হোবার্টে জন্মগ্রহণকারী স্যাম মরিস ডেলসফোর্ডে ক্রিকেট খেলেন। এরপর ক্রিকেট খেলার লক্ষ্যে মেলবোর্নে চলে যান। ভিক্টোরিয়ায় মেলবোর্নভিত্তিক সেন্ট কিল্ডা ক্লাবে খেলেন।
১৮৮১-৮২ মৌসুম থেকে ১৮৯২-৯৩ মৌসুম পর্যন্ত স্যামুয়েল মরিসের প্রথম-শ্রেণীর খেলোয়াড়ী জীবন চলমান ছিল। শুরুতে তিনি উইকেট-রক্ষণের দিকে অগ্রসর হয়েছিলেন। এছাড়াও মিডিয়াম পেস বোলিং করতেন তিনি। জাতীয় দল থেকে প্রত্যাখ্যাত হবার পর পরবর্তী আট বছরে ভিক্টোরিয়ার পক্ষে নিয়মিতভাবে খেলেন। ভিক্টোরিয়ার পক্ষে আঠারো খেলায় অংশ নেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন স্যামুয়েল মরিস। ১ জানুয়ারি, ১৮৮৫ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর আর তিনি কোন টেস্টে অংশ নেননি। এটিই তার একমাত্র টেস্টে অংশগ্রহণ ছিল। তার ফিল্ডিংও বেশ দর্শনীয় ছিল।
অস্ট্রেলিয়ার প্রথম কৃষ্ণাঙ্গ হিসেবে টেস্ট ক্রিকেটে প্রতিনিধিত্ব করার গৌরব অর্জন করেছেন। পরবর্তীতে দুইজন ব্যক্তির একজন হিসেবে ওয়েস্ট ইন্ডিয়ান বংশোদ্ভূত অ্যান্ড্রু সাইমন্ডস তার সাথে নিজেকে যুক্ত করেছেন। ১৮৮৪-৮৫ মৌসুমে ইংল্যান্ডের বিপক্ষে সিরিজের দ্বিতীয় টেস্টে অভিষেকে ঘটা নয়জন অস্ট্রেলীয়দের অন্যতম ছিলেন। প্রথম টেস্ট শেষে প্রবেশদ্বারে অর্জিত অর্থ নিয়ে খেলোয়াড়দের মতানৈক্যের ফসলস্বরূপ দল নির্বাচকমণ্ডলী পুরোপুরি নতুন দলকে মাঠে নামাতে বাধ্য হলে তার এ সুযোগ হয়। খেলায় তিনি দুই উইকেট পেয়েছিলেন। তন্মধ্যে ইংল্যান্ডের দলনেতা আর্থার শ্রিউসবারি ও বিলি বার্নস তার শিকারে পরিণত হয়েছিলেন। প্রথম ইনিংসে ব্যাটিং উদ্বোধনে নেমে ৪ ও দ্বিতীয় ইনিংসে দশ নম্বরে ব্যাটিংয়ে নেমে ১০ রানে অপরাজিত থাকেন। ঐ খেলায় তার দল ১০ উইকেটে পরাজয়বরণ করেছিল। এরপর আর তাকে টেস্ট দলে রাখা হয়নি।
ব্যক্তিগত জীবন
১৮৮৭ সাল থেকে পরবর্তী ৩০ বছর দক্ষিণ অস্ট্রেলিয়ায় কিউরেটরের দায়িত্বে ছিলেন। মন্ডের পান্ট রোড ওভাল, মেলবোর্ন বিশ্ববিদ্যালয় ও দক্ষিণ মেলবোর্নের মাঠ কর্মকর্তার ভূমিকায় অবতীর্ণ হয়েছিলেন। জীবনের শেষদিকে অন্ধত্বের কবলে পড়েন তিনি। চোখের সমস্যার কারণে এ দায়িত্ব পালন করা থেকে নিজেকে বিরত রাখেন। ১৯১০ সালে পুরোপুরি অন্ধ হয়ে যান।
২০ সেপ্টেম্বর, ১৯৩১ তারিখে ৭৬ বছর বয়সে ভিক্টোরিয়ার আলবার্ট পার্ক এলাকায় স্যামুয়েল মরিসের দেহাবসান ঘটে।
শহীদ দিবস (ভারত)
ভারতে, শহীদ দিবস (জাতীয় পর্যায়েও সর্বদায় দিবস হিসাবে পরিচিত) হিসাবে আলাদা আলাদা ছয়টি দিবসকে ঘোষণা করা হয়েছে। যারা জাতির জন্য আত্মোৎসর্গ করেছে, তাদের শহীদ হিসাবে স্বীকৃতি দেয়া হয়েছে।
৩০ জানুয়ারী
৩০ জানুয়ারী জাতীয় পর্যায়ে পালিত হয়ে থাকে। ১৯৪৮ সালে নাথুরাম গডসে কর্তৃক মোহনদাস করমচাঁদ গান্ধীর হত্যার স্মৃতি হিসাবে দিনটি বেছে নেওয়া হয়েছে। শহীদ দিবসে রাষ্ট্রপতি, উপরাষ্ট্রপতি, প্রধানমন্ত্রী, প্রতিরক্ষামন্ত্রী, এবং তিন বাহিনী প্রধান রাজ ঘাট স্মৃতিসৌধের সমাধিতে জড়ো হন এবং নানাবর্ণের ফুল দিয়ে সজ্জিত পুষ্পস্তবক অর্পণ করেন। সকাল ১১টায় ভারতীয় শহীদদের স্মরণে দেশজুড়ে দুই মিনিটের নীরবতা পালন করা হয়। অংশগ্রহণকারীরা সর্ব-ধর্মের প্রার্থনা করার পর শ্রদ্ধা জানান।
২৩ মার্চ
১৯৩১ সালের ২৩শে মার্চ লাহোরে (পাকিস্তান) ভগৎ সিং, সুখদেব থাপার এবং শিবরাম রাজগুরু মারা যাওয়ার বার্ষিকীকে শহীদ দিবস হিসাবে ঘোষণা করা হয়।
১৯ মে
আসাম রাজ্যের বরাক উপত্যকায় জনসংখ্যার উল্লেখযোগ্য সংখ্যক বাঙালি হওয়া সত্ত্বেও আসাম সরকার রাজ্যের একমাত্র সরকারী ভাষা হিসাবে অসমীয়া ভাষাকে স্বীকৃতি দেয়ার সিদ্ধান্ত নিলে প্রতিবাদ হিসেবে বাংলা ভাষা আন্দোলন ছড়িয়ে পড়ে। বরাক উপত্যকায়, সিলেটি-ভাষী বাঙালি জনসংখ্যা ছিল সংখ্যাগরিষ্ঠ। মূল ঘটনাটি ঘটেছিল ১৯৬১ সালের ১৯শে মে শিলচর রেলস্টেশনে, যেখানে রাজ্য পুলিশ কর্তৃক ১৫জন লোক শহীদ হয়। ১৯শে মে এখন "ভাষা শহীদ দিবস" হিসেবে স্বীকৃত।
২১ অক্টোবর
২১শে অক্টোবর পুলিশ শহীদ দিবস (বা পুলিশ স্মরণ দিবস), দেশব্যাপী সকল পুলিশ বিভাগ পালন করে। ১৯৫৯ সালের এই দিনে, চলমান চীন-ভারত সীমান্ত বিবাদের অংশ হিসাবে লাদাখের ইন্দো-তিব্বত সীমান্তে একটি টহলরত কেন্দ্রীয় রিজার্ভ পুলিশ বাহিনীকে চীনা বাহিনী আক্রমণ করেছিল।
১৯ নভেম্বর
১৮২৮ সালের ১৯ নভেম্বর, মারাঠা-শাসিত রাজ্যের রাজকুমারী রানী লক্ষ্মীবাঈয়ের জন্মদিন এই অঞ্চলে শহীদ দিবস হিসাবে পালন করা হয় এবং ১৮৫৭ সালের সিপাহী বিদ্রোহে যারা জীবন দিয়েছিল তাদের সম্মান জানায়, যার মধ্যে তিনিও একজন ছিলেন।
শ্রেষ্ঠ সীমিত ধারাবাহিক বা টেলিভিশন চলচ্চিত্র বিভাগে গোল্ডেন গ্লোব পুরস্কার
সীমিত ধারাবাহিক বা টেলিভিশন চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার হচ্ছে হলিউড ফরেন প্রেস অ্যাসোসিয়েশন কর্তৃক প্রদানকৃত একটি বার্ষিক টেলিভিশন পুরস্কার। সীমিত ধারাবাহিক বা টেলিভিশন চলচ্চিত্রে সেরা অভিনেত্রীকে সম্মাননা প্রদানের জন্য এই পুরস্কার প্রদান করা হয়। ২৯তম গোল্ডেন গ্লোব পুরস্কার আয়োজনে প্রথম এই পুরস্কার প্রদান করা হয়। এই বিভাগ সৃষ্টির পূর্বে মিনি ধারাবাহিক বা টেলিভিশন চলচ্চিত্রের জন্য মূলত শ্রেষ্ঠ নাট্যধর্মী টিভি ধারাবাহিক বিভাগে গোল্ডেন গ্লোব পুরস্কার বিভাগের সাথে প্রদান করা হত।
আমেরিকান ক্রাইম স্টোরি সর্বোচ্চ দুইবার এই পুরস্কার লাভ করে। এইচবিও টেলিভিশনের ধারাবাহিক ১৯ বার এই পুরস্কার লাভ করে। এই বিভাগের বর্তমান বিজয়ী ধারাবাহিক এইচবিওর চেরনোবিল।
গঙ্গুবাই কোঠেওয়ালি
গঙ্গুবাই হরজীবনদাস, যিনি 'গঙ্গুবাই কোঠেওয়ালি নামে পরিচিত, একজন ভারতীয় যৌনকর্মী ছিলেন। তিনি ১৯৬০-এর দশকে মুম্বাইয়ের কামাথিপুরা এলাকার একটি পতিতালয়ের ম্যাডাম ছিলেন।
মারটিনিউ লুটেরো গ্যালাটি
মারটিনিউ লুটেরো গ্যালাটি দে অলিভেইরা (২৯ সেপ্টেম্বর ১৯৫৩ - ২৫ মার্চ ২০২০) ছিলেন একজন ব্রাজিলিয়ান সঙ্গীত নির্দেশক, যার জন্ম আলপেরকাটাতে । তিনি ২০২০ সালের মার্চ মাসে কোভিড-১৯ এ আক্রান্ত হওয়ার পর সাও পাওলোতে মারা যান।
গঙ্গুবাই কোঠেওয়ালি
জীবন
বাড়ি থেকে বোম্বেতে পালিয়ে যাওয়ার পর, তার স্যুটার রমনিক লাল তাকে অল্প বয়সেই পতিতাবৃত্তিতে বিক্রি করে দেয়। তিনি আন্ডারওয়ার্ল্ডের সাথে জড়িত হয়ে মাদক ব্যবসা এবং খুনের নির্দেশ দেওয়া সহ শহরের একজন প্রভাবশালী দালাল হিসেবে কামাথিপুরার ম্যাডাম হিসাবে পরিচিতি পেয়েছিলেন। পরবর্তী জীবনে, যৌনকর্মীদের দুর্দশার বিষয়ে আলোচনা করতে এবং তাদের জীবনযাত্রার উন্নতির জন্য তিনি জওহরলাল নেহেরুর সাথে দেখা করেছিলেন।
মারটিনিউ লুটেরো গ্যালাটি
গ্যালাটি দো গেস্তুরে আ গেস্তাও: উম দিয়ালোগো সোব্রে মায়স্ত্রোস এ লিদেরান্সা (Do gesture à gestão: um diálogo sobre maestros e liderança) বইটি লিখেছেন। তিনি ২০১৩ থেকে ২০১৬ সাল পর্যন্ত কোরাল পলিস্তানো ডো থিয়েট্রো মিউনিসিপ্যাল ডি সাও পাওলোর পরিচালক ছিলেন। তিনি ২০১৮ সালে অ্যাসোসিয়াসাও ব্রাসিলেইরা দে রেগেন্তেস কোরাইস (Associação Brasileira de Regentes Corais)-এর সভাপতি নির্বাচিত হন। তিনি ফ্রি ইউনিভার্সিটি অফ ল্যাঙ্গুয়েজেস অ্যান্ড কমিউনিকেশন এবং মিলানের সঙ্গীতবিদ্যা ইনস্টিটিউটের অধ্যাপক ছিলেন।
গঙ্গুবাই কোঠেওয়ালি
জনপ্রিয় সংস্কৃতিতে
লেখক ও সাংবাদিক হুসাইন জাইদি ২০১১ সালে মাফিয়া কুইন্স অফ মুম্বাই নামে একটি বই লিখেন, সেখানে তিনি গঙ্গুবাইয়ের জীবনীর উপরেও একটি অধ্যায় লিখেন।
জাইদির বইয়ের একটি অধ্যায়ের উপর ভিত্তি করে সঞ্জয় লীলা বনসালি গাঙ্গুবাই কাঠিয়াওয়াড়ি নামে একটি চলচ্চিত্রটি নির্মাণ করেন। এটি হিন্দি ভাষায় নির্মিত জীবনী-অপরাধধর্মী চলচ্চিত্র। চলচ্চিত্রটি ২০২২ সালে মুক্তি পায়।
মেদিনীপুর বিধানসভা কেন্দ্র
মেদিনীপুর (বিধানসভা কেন্দ্র) ভারতের পশ্চিমবঙ্গ রাজ্যের পশ্চিম মেদিনীপুর জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৩৬ নং মেদিনীপুর বিধানসভা কেন্দ্রটি মেদিনীপুর পৌরসভা, চন্দ্র, ধেরুয়া, মনিদহ এবং তাঁতিগেরিয়া গ্রাম পঞ্চায়েত গুলি মেদিনীপুর সদর সমষ্টি উন্নয়ন ব্লক এবং বাঁকিবন্ধ, গড়মাল, কর্ণগড়, কাশিজোড়া এবং শাতপতী গ্রাম পঞ্চায়েত গুলি শালবনি সমষ্টি উন্নয়ন ব্লক এর অন্তর্গত।
মেদিনীপুর বিধানসভা কেন্দ্রটি ৩৪ নং মেদিনীপুর লোকসভা কেন্দ্র এর অন্তর্গত।
১৯৭৭-২০০৬
২০০৬ সালের বিধানসভা নির্বাচনে, সিপিআইয়ের সন্তোষ রানা ২২৩ নং মেদিনীপুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের রাম প্রসাদ তেওয়ারি কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআইয়ের পূর্ণেন্দু সেনগুপ্ত ২০০১ সালে তৃণমূল কংগ্রেসের গৌরী ঘোষকে পরাজিত এবং ১৯৯৬ সালে কংগ্রেসের দীনেন রায়কে পরাজিত করেন। সিপিআইয়ের কামাক্ষা চরন ঘোষ ১৯৯১ সালে কংগ্রেসের রাজ কুমার মিশ্রকে, ১৯৮৭ সালে কংগ্রেসের সমীর রায়কে এবং ১৯৮২ সালে আইসিএসের সমীর রায়কে পরাজিত করেন। জনতা পার্টির বঙ্কিম বিহারী পাল ১৯৭৭ সালে সিপিআই এর কামাক্ষা ঘোষকে পরাজিত করেন।
১৯৫৭-১৯৭২
সিপিআই এর বিশ্বনাথ মুখার্জী ১৯৭২ এবং ১৯৭১ সালে জয়ী হন। সিপিআই এর কামাক্ষা চরণ ঘোষ ১৯৬৯ এবং ১৯৬৭ সালে জয়ী হন। ১৯৬২ সালে কংগ্রেসের সৈয়দ শামসুল বারি জয়ী হন। কংগ্রেসের অঞ্জলি খান ১৯৫৭ সালে জয়ী হন।
মাতা খান জেলা
মাতা খান জেলা (متا خان ولسوالۍ, ) আফগানিস্তানের পাক্তিকা প্রদেশের একটি অন্যতম জেলা। পাক্তিকা প্রদেশের উত্তর মাতা খান জেলা অবস্থিত। মাতা খান এর বিস্তুতি মূলত উত্তরে জুর্মত জেলা এবং পশ্চিমের আন্দার জেলার সীমান্তবর্তী। ২০১৯ সাল মোতাবেক, জেলাটির জনসংখ্যা আনুমানিক ২৬,৭২০ জন।
৭০১
৭০১ গ্রেগরীয় বর্ষপঞ্জির একটি সাধারণ বছর।
মহাদেবী বর্মা
মহাদেবী বর্মা (২৬ মার্চ, ১৯০৭ - ১১ সেপ্টেম্বর, ১৯৮৭) ছিলেন একজন ভারতীয় হিন্দি-ভাষী কবি, প্রাবন্ধিক ও নকশাধর্মী গল্প লেখিকা। হিন্দি সাহিত্যের এক গুরুত্বপূর্ণ ব্যক্তিত্ব মহাদেবী বর্মাকে উক্ত সাহিত্যের "ছায়াবাদী" যুগের প্রধান চার স্তম্ভের অন্যতম জ্ঞান করা হয়। তাঁকে আধুনিক মীরা বলেও অভিহিত করা হয়। কবি সূর্যকান্ত ত্রিপাঠী "নিরালা" একদা মহাদেবী বর্মাকে "হিন্দি সাহিত্যের বিশাল মন্দিরে সরস্বতী" বলে উল্লেখ করেছিলেন। মহাদেবী বর্মা স্বাধীনতার পূর্ববর্তী ও পরবর্তী উভয় যুগের ভারতকেই দেখেছিলেন। তিনি ছিলেন ভারতের বৃহত্তর সমাজের জন্য কর্মরত এক কবি। শুধুমাত্র কবিতাই নয়, সমাজের মানোন্নয়ন ও নারীকল্যাণের যে কাজের সঙ্গে তিনি যুক্ত ছিলেন তাও মহাদেবীর সাহিত্যে গভীরভাবে প্রতিফলিত হয়েছে। তা শুধু পাঠকদের প্রভাবিত করেছে, তা-ই নয়, সমালোচকদের মধ্যেও এক গভীর প্রভাব বিস্তার করে। এই প্রসঙ্গে মহাদেবীর দীপশিখা উপন্যাসটির নাম করা যায়।
তিনি খড়ীবোলীতে হিন্দি কবিতার এক কোমল শব্দকোষ গড়ে তোলেন, পূর্বে যা কেবল ব্রজভাষার ক্ষেত্রেই সম্ভবপর বলে গণ্য করা হত। সেই কাজে তিনি সংস্কৃত ও বাংলা ভাষা থেকে কোমল শব্দগুলি নির্বাচন করেন এবং সেগুলিকে হিন্দিতে গ্রহণ করেন। মহাদেবী বর্মা সংগীতেও বিশেষ পারদর্শিনী ছিলেন। তাঁর গানের সৌন্দর্য নিহিত রয়েছে তীক্ষ্ণ অভিপ্রকাশের সুভাষিত শৈলীতে ধৃত এক ভঙ্গিমায়। মহাদেবী কর্মজীবন শুরু করেছিলেন শিক্ষকতার মাধ্যমে। তিনি প্রয়াগ মহিলা বিদ্যাপীঠের অধ্যক্ষা হন। বিবাহ করলেও মহাদেবী সন্ন্যাসিনীর জীবনই বেছে নিয়েছিলেন। তিনি ছিলেন একজন দক্ষ চিত্রকর এবং সৃজনশীল অনুবাদক। হিন্দি সাহিত্যের সকল গুরুত্বপূর্ণ পুরস্কারই তিনি অর্জন করেছিলেন। বিগত শতাব্দীর জনপ্রিয়তম মহিলা হিন্দি সাহিত্যিক হিসেবে তিনি সারাজীবনই সম্মান অর্জন করে এসেছিলেন। ২০০৭ সালে মহাদেবীর জন্মশতবর্ষ উদ্‌যাপিত হয়। পরবর্তীকালে গুগলও এই দিনটি গুগল ডুডলের মাধ্যমে উদ্‌যাপন করে।
প্রথম জীবন
মহাদেবী বর্মার জন্ম ১৯০৭ সালের ২৬ মার্চ ব্রিটিশ ভারতের যুক্তপ্রদেশের ফারুকাবাদের এক হিন্দু চিত্রগুপ্তবংশী কায়স্থ    পরিবারে। বাবা গোবিন্দ প্রসাদ বর্মা ছিলেন ভাগলপুরের একটি কলেজের অধ্যাপক এবং মা হেমরানি দেবী ছিলেন ধর্মপ্রাণা, স্নেহপ্রবণা, নিরামিশাষী এবং সংগীত বিষয়ে বিশেষ আগ্রহী। শৈশবে মায়ের কাছে মহাদেবী ঘণ্টার পর ঘণ্টা ধরে রামায়ণ, ভগবদ্গীতা ও বিনয় পত্রিকা পাঠ শুনতেন। অন্যদিকে গোবিন্দ প্রসাদ ছিলেন পণ্ডিত, সংগীতপ্রেমী, নাস্তিক, শিকারপ্রেমী ও হাসিখুশি ব্যক্তি। সুমিত্রানন্দন পন্ত ও সূর্যকান্ত ত্রিপাঠী "নিরালা" ছিলেন মহাদেবী বর্মার ঘনিষ্ঠ বন্ধু। কথিত আছে, মহাদেবী ৪০ বছর ধরে নিরালার হাতে রাখি পরিয়ে এসেছিলেন।
শিক্ষা
মহাদেবী বর্মাকে প্রথমে একটি কনভেন্ট স্কুলে ভর্তি করা হয়েছিল। কিন্তু তিনি প্রতিবাদ করায় এবং অনড় মনোভাব দেখানোয় পরে তাঁকে ভর্তি করানো হয় এলাহাবাদের ক্রস্থওয়েট গার্লস কলেজে। মহাদেবী বলেছিলেন, ক্রস্থওয়েটে হোস্টেলে থাকার সময় তিনি একতার শক্তি শিক্ষা করেছিলেন। সেখানে ভিন্ন ভিন্ন ধর্মের ছাত্রীরা একসঙ্গে থাকত। মহাদেবী গোপনে কবিতা লেখা শুরু করেছিলেন। কিন্তু কক্ষসঙ্গিনী ও বয়োজ্যেষ্ঠা সুভদ্রা কুমারী চৌহান (তিনি স্কুলে কবিতা লিখতেন) মহাদেবীর কবিতার গোপন কাগজপত্র আবিষ্কার করে ফেলায় তাঁর প্রতিভা প্রকাশিত হয়ে পড়ে।
"সবাই যখন বাইরে খেলা করত, আমি আর সুভদ্রা একটি গাছে বসে আমাদের চিন্তাভাবনার স্রোত বইয়ে দিতাম... সে লিখত খড়ীবোলীতে, আমিও কিছুদিনের মধ্যেই খড়ীবোলীতে লেখা শুরু করলাম... এইভাবে আমরা দিনে একটি কি দু'টি কবিতা লিখে ফেলতাম..."
- মহাদেবী বর্মা
তিনি ও সুভদ্রা দু'জনেই সাপ্তাহিক পত্রিকাগুলিতে কবিতা পাঠাতে শুরু করেন। তাঁদের কয়েকটি কবিতা ছাপাও হয়। উদীয়মান এই দুই কবিই কবি সম্মেলনে যোগ দিতে শুরু করেন। সেখানেই তাঁদের সঙ্গে খ্যাতনামা হিন্দি কবিদের আলাপ হয় এবং দর্শকদের সামনে তাঁরা স্বরচিত কবিতা পাঠ করার সুযোগ পান। সুভদ্রা ক্রস্থওয়েট থেকে স্নাতক পরীক্ষায় উত্তীর্ণ হওয়া পর্যন্ত দু'জনের এই জুটি বজায় ছিল।
নিজের শৈশবস্মৃতি মেরে বচপন কে দিন গ্রন্থে মহাদেবী বর্মা লিখেছিলেন, যে যুগে কন্যাসন্তানকে পরিবারের বোঝা মনে করা হত সেই যুগে এক উদারমনস্ক পরিবারে জন্মগ্রহণ করার সৌভাগ্য তিনি অর্জন করেছিলেন। কথিত আছে, মহাদেবীর ঠাকুরদাদা তাঁকে এক বিদূষীতে পরিণত করার উচ্চাকাঙ্ক্ষা পোষণ করতেন; যদিও তিনি চাইতেন মহাদেবী পুরনো প্রথা মেনে চলুন এবং নয় বছর বয়সে বিবাহ করুন। মহাদেবীর মা শুধুমাত্র ধর্মপ্রাণা নারীই ছিলেন না, তিনি সংস্কৃত ও হিন্দি উভয় ভাষাই ভালোভাবে শিক্ষা করেছিলেন। মহাদেবী লিখেছিলেন যে, মায়ের অনুপ্রেরণাতেই তিনি কবিতা লিখতেন এবং সাহিত্য বিষয়ে আগ্রহী হয়ে ওঠেন।
১৯২৯ সালে স্নাতক পরীক্ষায় উত্তীর্ণ হওয়ার পর মহাদেবী তাঁর স্বামী স্বরূপ নারায়ণ বর্মার কাছে গিয়ে থাকতে একেবারেই অস্বীকার করেন। কারণ, তিনি মনে করতেন তাঁরা দু'জন পরস্পরের উপযুক্ত নন। মহাদেবীর কাছে তাঁর স্বামীর শিকারপ্রিয়তা ও আমিষাহার গ্রহণ অসহ্য মনে হত। শৈশবেই তাঁর বিবাহ সম্পন্ন হয়েছিল। তাই প্রথা অনুযায়ী, শিক্ষা সম্পূর্ণ করার পর তাঁকে স্বামীর কাছে গিয়েই থাকতে হত। কিন্তু বিএ পরীক্ষায় উত্তীর্ণ হওয়ার পর তিনি স্বামীর সংসারে যেতে অস্বীকার করেছিলেন। মহাদেবীর বাবা অনুতপ্ত হয়ে মহাদেবীকে ধর্মান্তরিত হওয়ার প্রস্তাব দেন, যাতে তিনি স্বামীর সঙ্গে বৈবাহিক সম্পর্ক বিচ্ছিন্ন করে পুনরায় বিবাহ করতে পারেন (সেই যুগে হিন্দুদের বিবাহবিচ্ছেদ আইনসিদ্ধ ছিল না)। তিনি নিজেও কন্যার সঙ্গে ধর্মান্তরিত হতে চেয়েছিলেন। কিন্তু মহাদেবী সেই প্রস্তাবও প্রত্যাখ্যান করেন এবং বলেন যে তিনি সারাজীবন একাই থাকতে চান। তিনি চেয়েছিলেন তাঁর স্বামী পুনরায় বিবাহ করুন। কিন্তু স্বরূপ নারায়ণ বর্মা তা করতে রাজি হননি। কথিত আছে, মহাদেবী এক বৌদ্ধ ভিক্ষুণি হওয়ার কথাও চিন্তা করেছিলেন, কিন্তু পরে তা আর হননি। অবশ্য তিনি স্নাতকোত্তর স্তরের পড়াশোনার অঙ্গ হিসেবে বৌদ্ধ পালি ও প্রাকৃত সাহিত্য অধ্যয়ন করেছিলেন।
সাহিত্য
১৯৩০ সালে নীহার, ১৯৩২ সালে রশ্মি, ১৯৩৩ সালে নীরজা রচনা করেন মহাদেবী বর্মা। ১৯৩৫ সালে সন্ধ্যা গীত নামে তাঁর একটি কবিতা-সংকলন প্রকাশিত হয়। ১৯৩৯ সালে অলংকরণ-সমেত যামা নামে আরেকটি কবিতা-সংকলনও প্রকাশিত হয়। কবিতা ছাড়াও তিনি ১৮টি উপন্যাস ও ছোটোগল্প রচনা করেছিলেন। অন্যান্য বইয়ের মধ্যে মেরা পরিবার, স্মৃতি কে রেখায়েঁ, পথ কে সাথি, শৃঙ্খলা কে কড়িয়েঁ ও অতীত কে চলচিত্র গুরুত্বপূর্ণ। মহাদেবী বর্মাকে ভারতে নারীবাদেরও অন্যতম অগ্রণী ব্যক্তিত্ব গণ্য করা হয়।
নারীবাদী কার্যকলাপ
thumb|১৯৮২ সালে ব্রিটেনের প্রধানমন্ত্রী [[মার্গারেট থ্যাচার|মার্গারেট থ্যাচারের হাত থেকে জ্ঞানপীঠ পুরস্কার গ্রহণ করছেন মহাদেবী বর্মা (ডানদিকে)।]] মহাদেবী বর্মার কর্মজীবনের কেন্দ্রে ছিল সাহিত্য রচনা, সম্পাদনা ও শিক্ষতা। এলাহাবাদের প্রয়াগ মহিলা বিদ্যাপীঠের উন্নতিতে তিনি গুরুত্বপূর্ণ অবদান রেখেছিলেন। সে যুগে নারীশিক্ষার ক্ষেত্রে এই ধরনের কাজকে বিপ্লবাত্মক গণ্য করা হত। তিনি এই শিক্ষাপ্রতিষ্ঠানের অধ্যক্ষাও হয়েছিলেন। ১৯২৩ সালে তিনি মেয়েদের অগ্রণী পত্রিকা চাঁদ-এর দায়িত্বভার গ্রহণ করেন। ১৯৫৫ সালে ইলচন্দ্র যোশীর সহায়তায় এলাহাবাদে মহাদেবী বর্মা সাহিত্য সংসদ প্রতিষ্ঠা করেন এবং নিজে এই সংস্থার পত্রিকার সম্পাদনার দায়িত্ব গ্রহণ করেন। তিনিই ভারতে নারী কবিদের সম্মেলনের সূত্রপাত ঘটান। মহাদেবী বর্মা বৌদ্ধধর্ম কর্তৃক গভীরভাবে প্রভাবিত হয়েছিলেন। মহাত্মা গান্ধীর প্রভাবে তিনি জনসেবামূলক কাজকর্ম শুরু করেন এবং ভারতের স্বাধীনতা সংগ্রামে অংশগ্রহণের পাশাপাশি ঝাঁসি অঞ্চলে এই কাজ চালিয়ে যান। ১৯৩৭ সালে নৈনিতাল থেকে ২৫ কিলোমিটার দূরে উমাগড় নামে একটি গ্রামে (রামগড়, উত্তরাখণ্ড) মহাদেবী একটি বাড়ি নির্মাণ করেন। তিনি এটির নাম দেন মীরা মন্দির। তিনি যতদিন সেখানে ছিলেন ততদিন গ্রামবাসীদের জন্য ও তাদের শিক্ষার জন্য কাজ করেছিলেন। বিশেষভাবে মেয়েদের শিক্ষা ও তাদের আর্থিক স্বনির্ভরতার জন্য তিনি অনেক কাজ করেছিলেন। বর্তমানে এই বাংলোটি মহাদেবী সাহিত্য সংগ্রহালয় নামে পরিচিত।  বহু চেষ্টার মাধ্যমে তিনি নারীমুক্তি ও বিকাশের জন্য সাধারণের মধ্যে সাহস ও দৃঢ়নিশ্চয় গড়ে তুলতে সক্ষম হয়েছিলেন। যেভাবে তিনি সামাজিক গতানুগতিকতাগুলির নিন্দা করেছিলেন, তাতেই তিনি নারীমুক্তিবাদী হিসেবে পরিচিতি লাভ করেন। মেয়েদের শিক্ষা ও অবস্থার উন্নতির জন্য তিনি যে সব জনসেবামূলক কাজ করেছিলেন তার প্রেক্ষিতে তাঁকে সমাজ সংস্কারকও মনে করা হয়। তাঁর সাহিত্যকর্মের মধ্যে কোথাও যন্ত্রণা বা মনঃকষ্টের কোনও চিহ্ন পাওয়া যায় না, বরং সমাজকে পরিবর্তিত করার এক অদম্য ইচ্ছাই তাঁর সৃজনীশক্তির মধ্যে পরিস্ফুট হয়ে উঠেছে।
হিন্দু স্ত্রী কা পত্নীত্ব গ্রন্থে তিনি বিবাহকে ক্রীতদাসপ্রথার সঙ্গে তুলনা করেন। কোনও রাজনৈতিক বা অর্থনৈতিক কর্তৃপক্ষের দ্বারা অনুমোদিত না হয়েই তিনি লিখেছিলেন, মেয়েদের বাধ্যতামূলকভাবে পত্নী ও মা করে রাখা হয়। তাঁর নারীবাদ প্রায়শই আচ্ছন্ন হয়ে পড়েছিল তাঁর কাব্যিক প্রতিভার দ্বারা। চ প্রভৃতি কবিতার মাধ্যমে তিনি নারী যৌনতার বিষয় ও ধ্যানধারণাগুলি তুলে ধরেন, আবার বিবিয়াঁ প্রভৃতি গল্পে তিনি তুলে ধরেন মেয়েরা কী রকম শারীরিক ও মানসিক অত্যাচারের শিকার হয় তার বিবরণ।
জীবনের অধিকাংশ সময় মহাদেবী বর্মা অতিবাহিত করেন উত্তরপ্রদেশের এলাহাবাদ শহরে। এই শহরেই ১৯৮৭ সালের ১১ সেপ্টেম্বর তাঁর মৃত্যু ঘটে।
গদ্য রচনা
নিচে মহাদেবী বর্মার নির্বাচিত কিছু গদ্য রচনার নাম দেওয়া হল:
সমালোচকদের বিশ্লেষণ
সমালোচকদের একটি অংশ মনে করেন, মহাদেবী বর্মার কবিতা অতিমাত্রায় ব্যক্তিগত। তাঁর যন্ত্রণা, মনঃকষ্ট, সমবেদনার অভিব্যক্তিগুলি কৃত্রিম। রামচন্দ্র শুক্ল প্রমুখ নীতিবাদী সমালোচকেরা মহাদেবীর যন্ত্রণা ও অনুভূতিগুলি নিয়ে প্রশ্ন তোলেন। শুক্ল লিখেছেন:
"এই মনঃকষ্টের ক্ষেত্রে বলা চলে, তিনি হৃদয়ের এমন অনুভূতি প্রকাশ করেছেন, যা বহির্জাগতিক। এই জাতীয় অনুভূতির ক্ষেত্রে এগুলি কতটা বাস্তব তা বলা যায় না। (বঙ্গানুবাদ)"
অন্যদিকে হাজারি প্রসাদ দ্বিবেদী মনে করেন যে তাঁর কবিতার প্রামাণ্যতা নিয়ে প্রশ্ন নেই: